Diari Oficial de la Generalitat Valenciana


Sumari del DOGV 3253, del 29-05-1998 (1998/4290)

Informació pública de la convocatòria d'assemblea general ordinària.
--------------------------------------------------------------------

### Dades del document

Número de DOGV
:   3253

Data del DOGV
:   29-05-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/4290


Organisme emissor
:   Caixa Rural de Torrent, COOP Crèd. V.

Tipus de document
:   Anunci

Informació pública de la convocatòria d'assemblea general ordinària. [1998/A4290]
  
En virtut del que ha acordat el Consell Rector en la sessió del dia 14 de maig d'enguany, es convoquen tots els socis de la Caixa Rural de Torrent Cooperativa de Crèdit Valenciana, a l'assemblea general ordinària que tindrà lloc el divendres dia 19 de juny de 1998, a les 18.30 hores en primera convocatòria i a les 19.00 hores en segona, al saló d'actes de l'edifici social d'aquesta caixa rural, situat a Torrent, avinguda del País Valencià, número 3, d'acord amb l'ordre del dia següent:
  
1. Lectura de l'acta de l'assemblea anterior.
  
2. Informes del president i director general.
  
3. Examinar la gestió social. Aprovar, si pertoca, els comptes anuals de l'exercici 1997: balanç, compte de pèrdues i guanys i memòria.
  
4. Acordar la distribució dels antecedents.
  
5. Pla d'inversions i despeses de la Reserva de Formació i Promoció Cooperativa per a l'exercici en curs, i la liquidació del pressupost de l'exercici anterior.
  
6. Autoritzar el Consell Rector per a aplicar provisionalment i proporcionalment el Pla d'Inversions i Despeses de la Reserva de Formació i Promoció Cooperativa de 1998, en els mesos que transcórreguen de l'any 1998, fins que l'assemblea general aprove el corresponent pla de 1999.
  
7. Fixar el tipus d'interés per a la retribució de les aportacions voluntàries incorporades al capital social, i facultar el Consell Rector per a anticipar el pagament de la retribució de les aportacions voluntàries incorporades al capital social corresponent a l'exercici 1998.
  
8. Nomenament d'auditor extern per als exercicis 1999, 2000 i 2001.
  
9. Designació de dos socis per a l'aprovació de l'acta de l'assemblea general.
  
10. Suggeriments i preguntes.
  
Nota: Conforme al que disposa la Llei de Cooperatives de la Comunitat Valenciana, els comptes anuals, l'informe de gestió, el d'auditoria i la resta de documents sobre els quals ha de decidir l'assemblea, es troben a disposició dels socis al domicili social i a les oficines operatives, on podran ser consultats de 09.00 a 14.00 hores, els dies laborables, des de la publicació de la convocatòria de l'assemblea general fins a la seua realització. Els socis que ho sol·liciten per escrit tindran dret a rebre gratuïtament una còpia d'aquests documents així com la memòria escrita de les activitats de la caixa rural amb antelació a la realització de l'assemblea. No obstant això, s'adjunten a l'escrit de convocatòria, perquè se'n prenga coneixement i als efectes oportuns, els següents estats en data 31 de desembre de 1997:
  
- Balanç, compte de pèrdues i guanys, i proposta de distribució de l'excedent.
  
- Reserva de Formació i Promoció Cooperativa
  
 - Liquidació del pressupost per a l'exercici 1997 i proposta d'aplicació i pressupost per a l'exercici 1998.
  
En la carta tramesa al domicili del soci s'inclou la convocatòria acompanyada d'un escrit de delegació de vot, i , a més, s'ha inserit en la convocatòria aquesta nota.